टेनिस बाॅल क्रिकेट प्रतियोगिता में शिक्षा विभाग की टीम विजेता रही
बड़नगर | अधिकारी-कर्मचारी संयुक्त मोर्चा द्वारा आयोजित टेनिस बाॅल क्रिकेट प्रतियोगिता का फायनल मुकाबला शिक्षा विभाग इलेवन और नगर पालिका इलेवन के बीच हुआ। इसमें शिक्षा विभाग की टीम के तरूण पराते ने अंतिम गेंद पर चौका मारकर 4 विकेट से अपनी टीम को जिताया। चौथे दिन रविवार को सेमी फायनल और फायनल मैच का मुकाबला हुआ। पहला मैच शिक्षा विभाग और जनपद पंचायत सचिव संगठन के मध्य हुआ। शिक्षा विभाग की टीम ने सेमी फायनल में जीत हासिल की। दूसरा सेमी फायनल नगर पालिका व रोजगार सहायक के मध्य रहा। इसमें नगर पालिका की टीम विजय रही। सेमीफायनल में विजेता टीम को भास्कर के अजय व्यास और संदीप खटोड़ द्वारा भी पुरस्कृत किया गया। फायनल मैच के अतिथि विधायक मुकेश पंड्या, नगर पालिका अध्यक्ष मधु शोभावत, जनपद अध्यक्ष प्रतिनिधि सोहन गुर्जर, जनपद उपाध्यक्ष विजय चौधरी, नगर पालिका उपाध्यक्ष प्रवीण बिलाला, पार्षद भारत डाबी, सतीश वर्मा आदि थे। फायनल मैच विजेता शिक्षा विभाग को पुरस्कार 5001 रुपए का शैलेंद्रसिंह गौसर द्वारा सरदारसिंह गौसर की स्मृति में दिया गया। उप विजेता को ठा. लोकेंद्रसिंह राणावत अमला की ओर से 3001 रुपए का पुरस्कार दिया गया। सेमी फायनल में पराजित टीम जनपद सचिव संगठन और रोजगार सहायक सचिव संगठन को 1100 रुपए का पुरस्कार प्रो. सुनील उदीवाल द्वारा दिया गया। प्रतियोगिता में गोविंदप्रसाद आचार्य की स्मृति में संजय आचार्य की ओर से मैन आॅफ द सिरीज का पुरस्कार मुकेश राठौड़ शिक्षा विभाग को, राकेश पोरवाल की ओर से सर्वश्रेष्ठ बल्लेबाज विकास तंवर शिक्षा विभाग, मलखानसिंह अध्यक्ष पंचायत सचिव संगठन की ओर से सर्वश्रेष्ठ बॉलर तरुण पराते शिक्षा विभाग, पंकज पंड्या पंचायत सचिव की ओर से सर्वश्रेष्ठ फिल्डर का पुरस्कार सुमित व्यास को दिया गया। बसंत माथुर की स्मृति में माथुर परिवार की ओर से प्रतियोगिता के सर्वश्रेष्ठ अनुशासित खिलाड़ी का पुरस्कार राजा ठाकुर नगर पालिका को प्रदान किया गया। अन्य मैचों के मैन आॅफ द मैच पुरस्कार क्रमशः तरूण पराते शिक्षा विभाग, कुंदन गौसर नगर पालिका बी, सुंदरलाल भादविया शिक्षा विभाग को दिया गया। अतिथियों का स्वागत आयोजक समिति के हेमंत माथुर, उदय अग्निहोत्री, नीतेश जोशी जय, अरविंद राठौड़, शिखर जैन, राजेंद्रसिंह सोलंकी, दिनेश पंचोली, पवन वर्मा, योगेंद्र नरवरिया, नरेंद्र सिरसवाल, राजा ठाकुर, संजय पाठक, संतोष श्रीवास्तव, श्याम शर्मा, बद्रीलाल भाटी ने किया ।
विजेता क्रिकेट टीम को पुरस्कृत करते विधायक पंड्या।
awa_Deva hin_Deva awa_Deva